Številka:

Datum:

Na podlagi 169. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS in 81/19) in 33. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E in [40/12](http://www.uradni-list.si/1/objava.jsp?sop=2012-01-1700) – ZUJF) izdajam naslednji

**S K L E P**

1. Javnim uslužbencem\_\_\_\_\_\_\_\_\_\_\_\_\_\_\_\_\_\_(navedba organa), navedenim v prilogi, ki je sestavni del tega sklepa, se zaradi izjemnih okoliščin, ko je ogroženo življenje in zdravje ljudi, začasno odredi opravljanje dela izven prostorov delodajalca, ki so navedeni v pogodbi o zaposlitvi, in sicer na domu.
2. Ta sklep začne veljati \_\_\_\_\_\_\_\_\_\_\_\_\_\_\_\_\_\_\_ in velja, dokler trajajo okoliščine oziroma do preklica.

**O b r a z l o ž i t e v:**

Zakon o delovnih razmerjih – ZDR-1 (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS in 81/19) v 169. členu določa, da se v primerih naravnih ali drugih nesreč, če se taka nesreča pričakuje ali v drugih izjemnih okoliščinah, ko je ogroženo življenje in zdravje ljudi ali premoženje delodajalca, lahko vrsta ali kraj opravljanja dela, določenega s pogodbo o zaposlitvi, začasno spremenita tudi brez soglasja delavca, vendar le, dokler trajajo take okoliščine.

Zaradi pojava širjenja nalezljive bolezni SARS-CoV-2 (COVID 19), ki ogroža življenje in zdravje ljudi, in zaradi preprečevanja njenega nadaljnjega širjenja, odrejam skladno s 169. členom ZDR-1 javnim uslužbencem \_\_\_\_\_\_\_\_\_ (navedba organa), navedenim v prilogi, delo na domu.

Javni uslužbenci opravljajo delo na domu v okviru delovnega časa, določenega z Uredbo o delovnem času v organih državne uprave (Uradni list RS, št. [115/07](http://www.uradni-list.si/1/objava.jsp?sop=2007-01-5705), [122/07 – popr.](http://www.uradni-list.si/1/objava.jsp?sop=2007-21-6263), [28/16](http://www.uradni-list.si/1/objava.jsp?sop=2016-01-1166), [40/17](http://www.uradni-list.si/1/objava.jsp?sop=2017-01-2055) in [44/19](http://www.uradni-list.si/1/objava.jsp?sop=2019-01-2003)), pri čemer pa o izrabi delovnega časa vodijo posebno evidenco. Javni uslužbenci morajo o opravljenem delu napisati tedensko poročilo in ga skupaj z evidenco delovnega časa posredovati na elektronski naslov \_\_\_\_\_\_\_\_\_\_\_\_\_\_\_vsak petek, najkasneje do 17.30 ure. Delodajalec mora skladno z Zakonom o evidencah na področju dela in socialne varnosti (Uradni list RS, št. [40/06](http://www.uradni-list.si/1/objava.jsp?sop=2006-01-1768)) voditi evidenco o izrabi delovnega časa.

Ta sklep začne veljati \_\_\_\_\_\_\_\_\_\_ in velja, dokler ne preneha nevarnost širjenja nalezljive bolezni oziroma do preklica.

\_\_\_\_\_\_\_\_\_\_\_\_ (predstojnik)

Priloga:

* Seznam javnih uslužbencev, ki jim je odrejeno delo na domu

Vročiti:

* Javnim uslužbencem po seznamu na službene elektronske naslove
* Inšpektoratu Republike Slovenije za delo, v vednost na gp.irsd@gov.si